open-index/open-wikipedia-markdown huggingface dataset:
Mount Redoubt

**Mount Redoubt** on Lake Clarkin kansallispuistossa Aleuttivuoristossa, Alaskassa sijaitseva 3 109 metriä korkea kerrostulivuori 180 km lounaaseen Alaskan suurimmasta kaupungista Anchoragesta. Mount Redoubt on aktiivi tulivuori ja viimeksi se on purkautunut 2009. Mount Redoubt  kohoaa 2&nbsp;700 m sitä ympäröivien laaksojen yläpuolelle 8 km:n matkalla. Tulivuoren halkaisija on noin 10 km tilavuuden ollessa arviolta 30–35 miljardia kuutiometriä.

Oltuaan tuhat vuotta aktiivisena Mount Redoubt on purkautunut viisi kertaa vuoden 1900 jälkeen: vuosina 1902, 1922, 1966, 1989 ja 2009. 

## Vuosien 1989&ndash;1990 purkaus

Vuoden 1989 purkaus on ensimmäinen onnistuneesti ennustettu tulivuorenpurkaus. Sveitsiläis-amerikkalainen tulivuoritutkija Bernard Chouetin oli löytänyt pitkän aikavälin seismisten mittausten ja alkavan tulivuorenpurkauksen välisen yhteyden. 

Tulivuori purkautui 14. joulukuuta 1989 ja purkaukset jatkuivat yli kuusi kuukautta. Pyroklastinen tuhkapilvi aiheutti vuorenhuipun jään ja lumen sulamista ja mutavyöryjä.  

Vuoden 1989 purkaus syöksi vulkaanista tuhkaa 14 km:n korkeuteen. 15. joulukuuta 1989 KLM:n lento 867:n Boeing 747 lentokone osui purkauksen tuhkapilveen. Koneen kaikki moottorit sammuivat 25 000 jalassa (7620 m) mutta lentokoneen miehistö sai toistuvien yritysten jälkeen moottorit uudelleenkäynnistettyä kahdeksan minuutin jälkeen 12 000 jalan (3658 m) korkeudessa ja laskeutumaan turvallisesti Anchorageen.  Tuhkasta koitui 80 miljoonan dollarin menetykset koneelle.Tuhka peitti noin 7&nbsp;700 km² alueen. 
Purkauksesta aiheutuneet vahingot arvioitiin 160 miljoonaksi dollariksi, toiseksi eniten kustannuksia aihettaneeksi tulivuorenpurkaukseksi Yhdysvaltain historiassa.

## Vuoden 2009 purkaus

Mount Redoubt purkautui viisi kertaa maanantain 23. maaliskuuta vastaisena yönä. Tuhkapilvi levisi yhdeksän kilometrin päähän tulivuoresta. Sunnuntaina alkaneissa purkauksissa tuhkaa nousi yli 14 kilometrin korkeuteen. Tutkijat varoittivat jo tammikuussa 2009 tulossa olevasta purkauksesta. Purkaus kesti heinäkuulle asti.

## Lähteet

## Aiheesta muualla

*Alaska Volcano Observatory (to follow 2009 volcanic activity by geologists reports)
*Live updates from the AVO Twitter page
**Webkameroita:
***Redoubt Volcano Webcam, USGS (intermittently available).  View of north flank of Redoubt from AVO's Redoubt Hut, approximately 7.5 mi (12 km) from Redoubt's summit crater.
***Redoubt-CI webcam, Chevron via Alaska Volcano Observatory.  Öljynporauslautta Annalla  noin 100 km koilliseen vuoresta.
***Daily Time-lapse animation of the Mount Redoubt Hut Web Cam
**Mount Redoubt Seismic Webicorders (near-real time seismic record from station near peak)
* Photos of Mount Redoubt and Alaska Volcano Observatory scientists studying the peak in 1999   
* Satellite imagery of the 23-24 March 2009 eruption (CIMSS Satellite Blog)
* BBC page with footage and links to other pages on the volcano
Harry Saltzman

**Herschel "Harry" Saltzman** (27. lokakuuta 1915 – 28. syyskuuta 1994) oli kanadalaissyntyinen elokuvatuottaja. Saltzman on yksi Hollywoodin muistettavimmista elokuvatuottajista, sillä hänen tuotantoaan ovat muun muassa James Bond -sarjan yhdeksän ensimmäistä osaa ja Harry Palmer -elokuvasarjan kaikki osat. Hänen elokuviaan ovat myös hyviä arvosteluja kerännyt sotaelokuva *[[Taistelu Englannista (elokuva)|Taistelu Englannista]]* (1969) ja lännenelokuva *[[Call Me Bwana]]* (1963), jonka Saltzman tuotti Albert R. Broccolin kanssa.

James Bondin pariin Saltzman ajautui, koska hän halusi tehdä menestyneempiä elokuvia. Vaikka edelliset elokuvat *[[Nuori viha (elokuva)|Nuori viha]]* (1959) ja *[[Lauantai-illasta sunnuntaiaamuun]]* (1960) olivatkin olleet menestyksiä, Saltzman halusi filmata elokuvan Ian Flemingin James Bondista. Hanke oli kariutua monta kertaa, sillä Saltzman oli väsynyt ja suunnitteli lopettavansa sen. Albert R. Broccoli kuitenkin ehdotti Saltzmanille, että he tekisivät elokuvan yhdessä. Miehet hankkivat Ian Flemingin Bond-kirjojen elokuvaoikeudet ja menivät ehdottamaan niiden filmatisointia Columbia Pictures -yhtiölle, joka kieltäytyi. Seuraava neuvottelukumppani United Artists suhtautui suopeammin, ja syntyi maailman laajimmaksi kasvanut elokuvayhteistyö.

Ensimmäinen Bond-elokuva sai ensi-iltansa lokakuussa 1962 ja keräsi ilmiömäiset kassatulot. Vuodesta 1963 vuoteen 1965 syntyi joka vuosi uusi James Bond -elokuva, mutta siitä eteenpäin niitä valmistui vain joka toinen vuosi, kunnes kaksikko sai valmiiksi elokuvan *[[007 ja kultainen ase]]* (1974). Sen jälkeen he alkoivat suunnitella kesäksi 1976 uutta Bond-elokuvaa, mutta Saltzmanilla ei ollut käytettävissään tarpeeksi rahaa, joten hän myi osuutensa Bondista United Artistsille. Siitä eteenpäin Broccoli oli yksin tuottajana.

Saltzmanin tuotantoa ovat myös Harry Palmer -elokuvasarjan osat *[[Salaisen agentin kansio]]* (1965), *[[Hautajaiset Berliinissä]]* (1966) ja *[[Miljardin dollarin aivot]]* (1967). Muita elokuvia on *[[Falstaff (elokuva)|Falstaff]]*, *[[Taistelu Englannista (elokuva)|Taistelu Englannista]]* (1969) ja Kultaisen palmun ehdokas *[[Mustalaisten aika]]* (1988). Pienemmälle huomiolle jäi elokuvat *Call Me Bwana* (1963), Nijinsky-sarjan osat vuosilta 1970 ja 1980 ja *[[Days of Fury]]* (1973).

Saltzmanilla oli silmää vahvalle näyttelijäkaartille. Hän ehdotti Sean Connerya James Bondiksi sekä Michael Cainea Harry Palmeriksi. Hänen elokuvissaan nähtiin myös muita huippunäyttelijöitä, kuten Robert Shaw, Laurence Olivier, Christopher Plummer, Curd Jürgens, Christopher Lee, Pedro Armendáriz, Edward Fox ja Donald Pleasence.

Harry Saltzman kuoli sydänkohtaukseen 78-vuotiaana 28. syyskuuta 1994.

## Lähteet

## Aiheesta muualla
* 
*Harry Saltzman Yahoo Movie -sivustolla.
Alityöntö

**Alityöntö** eli** subduktio** on laattatektoninen prosessi, jossa merellinen mannerlaatta työntyy toisen laatan alle astenosfääriin. Alueelle syntyy syvänmeren hauta ja tulivuorisaaria. Vajoava laatta sulaa osittain, ja siitä syntyy uusia kivilajeja.

Tunnetuin ja aktiivisin alityöntövyöhyke on 40&nbsp;000 kilometriä pitkä Tyynenmeren tulirengas, johon keskittyy 90 prosenttia maailman maanjäristyksistä. 

## Lähteet
Rakkelit

**Rakkelit** (*Onychognathus*) on kottaraisten heimoon kuuluva varpuslintusuku. Rakkeleiden sukuun kuuluu BirdLifen mukaan yksitoista lajia. Toisissa lähteissä sukuun on esitetty kuuluvaksi kymmenen lajia.

## Rakkeleihin kuuluvia lajeja
* Etiopianrakkeli (*Onychognathus albirostris*)
* Hentorakkeli (*Onychognathus tenuirostris*)
* Kalliorakkeli (*Onychognathus morio*)
* Kyhmyrakkeli (*Onychognathus salvadorii*)
* Malinrakkeli (*Onychognathus neumanni*)
* Metsärakkeli (*Onychognathus fulgidus*)
* Rotkorakkeli (*Onychognathus tristramii*)
* Sokotranrakkeli (*Onychognathus frater*)
* Somalianrakkeli (*Onychognathus blythii*)
* Töpörakkeli (*Onychognathus walleri*)
* Valkosiipirakkeli (*Onychognathus nabouroup*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Onychognathus
Budapestin historian museo

**Budapestin historian museon** päätehtävä on Budapestin ja etenkin Budan linnan historiallisten löytöjen tutkimus ja järjestäminen. Museon päänäyttelytila, Linnamuseo, on Budan linnassa. Varsinaisten näyttelytilojen lisäksi museoon kuuluvat myös keskiaikaisen palatsin rauniot.

Linnamuseon pysyvät näyttelyt:
* Budapestin historia esihistoriallisesta ajasta alkaen.
* Budapestin alueen asutuskeskusten kehitys roomalaiskaudelta 1200-luvulle.
* Budan keskiaikainen kuninkaallinen palatsi: käyttöesineitä, aseita ja hautakiviä.
* Kuninkaallisen palatsin goottilaiset veistokset
* Budapest modernilla ajalla: historiallisia välähdyksiä suurkaupungin elämästä.

Budapestin historian museoon kuuluu Linnamuseon lisäksi Aquincumin roomalaiskaupunkia esittelevä Aquincumin museo sekä Kicsellin museo, jossa on Budapestin uusimpaan historiaan liittyviä esineitä ja joka myös laajentaa museon taidekokoelmaa. Museoon kuuluvia näyttelytiloja ovat myös roomalaisaikaiset Herkuleksen huvila ja Aquincumin linnoituksen kylpylä *Thermae Maiores*, keskiaikainen juutalainen kappeli ja turkkilaisvallan aikainen Gül Baban hautamuistomerkki.

Museon vanhimmat näyttelyesineet ovat yli neljä tuhatta vuotta vanhoja. Vuonna 1995 museon eri kokoelmissa oli yhteensä 400&nbsp;000 esinettä ja historiallista dokumenttia, minkä lisäksi useat tuhannet esineet ovat vielä luetteloitavana. Samana vuonna vierailijoita museon eri osissa oli yhteensä 210&nbsp;000.

## Lähteet
*
*
Ne Salmiset

**Ne Salmiset** on MTV3-kanavalla vuonna 2009 esitetty talk-show-ohjelma, jonka isäntänä ja emäntänä olivat Salmisen sisarukset Eppu ja Krisse Salminen. Keväällä ohjelmaa esitettiin kymmenen jaksoa maanantaisin ja syystalvella kahdeksan jaksoa lauantaisin.

Heidän "kotibileikseen" kutsutussa ohjelmassa vieraili julkkiksia, joiden kanssa Salmiset keskustelivat. Lisäksi ohjelmassa oli myös musiikkivieraita ja muuta juhlimista. Ohjelmaa mainostettiin myös MTV3-kanavalla erilaiseksi talk-show:ksi.

## Lähteet

## Aiheesta muualla
* MTV3:n ''Ne Salmiset'' -sivut
Ilja Nikulin

**Ilja Vladimirovitš Nikulin** (, s. 12. maaliskuuta 1982 Moskova, Venäjän SFNT, Neuvostoliitto) on venäläinen jääkiekkoilija, joka pelasi viimeksi kaudella 2018–2019 KHL-joukkue Dinamo Moskovassa. Hän on pelipaikaltaan puolustaja.

Kaudella 2015–2016 Nikulin pelaa KHL-joukkue OHK Dynamo Moskovassa.

## Pelaajaura
Nikulinin ura pääsarjatasolla alkoi HK Dynamo Moskovassa syksyllä 2000. Edellisenä kesänä Atlanta Thrashers  Nikulinin NHL:ään toisella varauskierroksella, vuorolla 31. Nikulin siirtyi Dynamosta Ak Bars Kazaniin kaudelle 2004–2005. Vuonna 2006 Nikulin oli voittamassa Venäjän mestaruutta ja 2007 Euroopan seurajoukkueiden mestaruutta Kazanissa. Nikulin valittiin ECC-turnauksen tähdistökentälliseen. Kazan voitti myös vuoden 2008 Continental Cupin ja Nikulin valittiin turnauksen parhaaksi puolustajaksi.

## Maajoukkueura
Nikulin on kolminkertainen jääkiekon maailmanmestari. Hän on edustanut Venäjää yhteensä kahdeksan kertaa maailmanmestaruuskilpailuissa vuosina 2006, 2007, 2008, 2009, 2010, 2011, 2012 ja 2013.

## Tilastot

## Lähteet
* 
*
Identified

**Identified** on yhdysvaltalaisen laulajan ja näyttelijän Vanessa Hudgensin toinen studioalbumi, joka julkaistiin Yhdysvalloissa 24. kesäkuuta 2008. Sen ensimmäinen single oli "Sneakernight", jonka videolla Vanessa mainostaa Marc Eckon vaatteita.

## Kappaleet
#
#
#
#
#
#
#
#
#
#
#
#

## Arviot
* Allmusic: 
* Rolling Stone: 

## Aiheesta muualla
* Identified discogs.com -sivustolla

## Lähteet
Atuanin holvihaudat

**Atuanin holvihaudat** () on yhdysvaltalaisen kirjailijan Ursula K. Le Guinin luoman fantasiakirjasarjan *[[Maameren tarinat]]* toinen osa vuodelta 1971. Sarjan ensimmäinen osa on *[[Maameren velho]]* vuodelta 1968. *Atuanin holvihautoja* seuraa sarjan kolmas osa *[[Kaukaisin ranta]]*, joka julkaistiin vuotta myöhemmin 1972. Kirja kertoo velho Varpushaukan eli Gedin uusista seikkailuista, ja sen toinen päähenkilö on nuori ylipapitar Arha eli Tenar. 

Le Guin sai teoksesta vuoden 1972 Newbery Silver Medal Award -palkinnon ja oli ehdokkaana Mythopoeic-palkinnon saajaksi. Suomeksi *Atuanin holvihaudat* julkaistiin vuonna 1977 Kristiina Rikmanin kääntämänä ja WSOY:n kustantamana.

## Juoni

Atuanin Holvihaudat on laaja temppelikokonaisuus. Se käsittää kolme temppeliä, apurakennukset, kalmiston ja sen alla maan sisällä olevan Holvihaudan ja siihen liittyvän labyrintin, johon kuuluvat vangeille tarkoitettu Kahlekammio, seinämaalauksin koristeltu Maalattu Holvi, hautakammiona toimiva luukammio ja erillinen aarrekammio, jossa säilytetään maailman suurimpia ja tavoitelluimpia kalleuksia. Siellä on myös muinaisen velho Erreth-Akben onnenrenkaan toinen puolikas, jota velho Varpushaukka eli Ged etsii tunkeutuessaan alueelle. 

Tästä alkaa seikkailu, joka päättyy Gedin ja Nimettöminen jumalien ylipapitar Arhan eli Tenarin paetessa ehjäksi loitsittu rengas mukanaan. Pimeyden viha sortaa labyrintin, Holvihaudan sekä suurimman ja vanhimman temppelin, Tyhjän valtaistuinsalin. Jumalkuninkaan ja Kaksoisjumalten temppelit sekä temppeliväen asuinrakennus eli Iso talo jäivät ehjiksi ja noviisit palvelijoineen selvisivät katastrofista. Vain temppelissä vaaninut Jumalkuninkaan ylipapitar Kossil ja hänen eunukkivartijansa saivat tiettävästi surmansa tuhossa. 

Rengas viedään Havnoriin mihin se kuuluu ja maailma yhdistyy, kun Kadonnut Riimu eli Liiton Riimu eheytyy renkaassa. Myös kargien sotaisuus ja magian vastaisuus loppuvat ja heitä alkaa tulla taikaoppiin Roken viisaitten saarelle.

## Lähteet

## Aiheesta muualla
* Jo Walton: Let her be eaten!. Tor.com 2010.
Oleg Petrov

**Oleg Viktorovitš Petrov** (, s. 18. huhtikuuta 1971 Moskova, Venäjän SFNT, Neuvostoliitto) on venäläinen jääkiekkoilija.

Petrovin ura alkoi TsSKA Moskovassa vuonna 1989. Montreal Canadiens varasi Petrovin NHL:ään vuoden  numerolla 127. Petrov siirtyi Moskovasta Montrealiin vuonna 1992 ja oli voittamassa tulokaskaudellaan Stanley Cupia. Tosin Petrovilla ei ollut vaadittavaa ottelumäärää takana kaudelta, että olisi saanut nimensä pokaaliin. Petrov pelasi vuoteen 1996 Montrealissa ja aina osan kautta farmissa. Kaudelle 1996–1997 Petrov siirtyi Italian Serie A:han HC Meranoon, mutta siirtyi jo kesken kauden Sveitsin pääsarjaan HC Ambrì-Piottaan, jossa pelasi kaksi seuraavaakin kautta. Petrov oli edustamassa Venäjän maajoukkueessa vuosien 1999 ja 2000 maailmanmestaruuskilpailuissa.

Syksyllä 2000 Petrov palasi takaisin NHL:ään ja Montrealiin. Petrov ehti pelata NHL:ssä vielä Nashville Predatorsissa kaudella 2002–2003, ennen kuin palasi takaisin Eurooppaan ja Nationnaliga A:han Sveitsiin. HC Genève-Servetten kauden jälkeen Petrov siirtyi EV Zugiin. Petrov oli Zugin paras pistemies kaudella 2003–2004 30 maalilla ja 23 syötöllä. Vuonna 2007 Petrov palasi lähes 15 vuoden kierroksen jälkeen Venäjälle Ak Bars Kazaniin, josta siirtyi kaudeksi 2009–2010 HK Atlantiin. Pelattuaan HK Atlantissa kaksi kautta hän palasi Ak Bars Kazaniin kaudeksi 2011–2012. Kaudeksi 2012–2013 Petrov siirtyi Spartak Moskovaan. Hän pelasi Spartak Moskovassa tammikuuhun 2003 asti, jolloin joukkue kauppasi hänet Lokomotiv Jaroslavliin vaihdossa Danil Jerdakoviin.

## Lähteet

* 
* 

### Viitteet
Malice in Wonderland (Nazarethin albumi)

**Malice in Wonderland** on Nazarethin studioalbumi vuodelta 1980. Levyllä yhtye siirtyi, lähinnä heidän amerikkalaisen levy-yhtiön A&M Recordsin toiveesta kaupallisempaan west coast -tyyliseen AOR-vaikutteiseen rockiin. Albumi nauhoitettiin Bahama-saarilla Compass Point-studiolla ja tuottajana toimi Jeff "Skunk" Baxter, jonka avulla haettiin kaupallisempaa otetta materiaaliin. 

Huolimatta vahvasta kaupallisen potentiaalin omaavasta materiaalista albumi ei menestynyt toivotunlaisesti. Myöskään singlenä julkaistu "Holiday" ei noussut listoille. Albumin julkaisun jälkeen yhtyeen kotimaan levy-yhtiö Mountain Records joutui talousvaikeuksiin mikä haittasi  levyn markkinointia. Myös kitaristi Zal Cleminson oli pettynyt albumin heikkoon menestykseen ja erosi yhtyeestä albumia seuranneen kiertueen jälkeen.

## Kappaleet

#Holiday (Agnew/Charlton/Cleminson/McCafferty/Sweet) - 3:41
#Showdown At The Border (Cleminson) - 4:13
#Talkin' To One Of The Boys (McCafferty/Cleminson/Agnew) - 4:15
#Heart's Grown Cold (Cleminson) - 4:17
#Fast Cars (Agnew/Charlton/Cleminson/McCafferty/Sweet) - 4:37
#Big Boy (Cleminson) - 3:40
#Talkin' 'Bout Love (Agnew/Charlton/Cleminson/McCafferty/Sweet/Baxter) - 3:59
#Fallen Angel (Agnew/Charlton/Cleminson/McCafferty/Sweet) - 4:46
#Ship Of Dreams (Charlton) - 4:11
#Turning A New Leaf (Agnew/Charlton/Cleminson/McCafferty/Sweet) - 4:02

### Salvo Recordsin 2010 remasteroidun version bonuskappaleet

#I Want To Do Everything For You (Tex) - 5:12
#Showdown At The Border - 4:19
#Beggars Day (Lofgren) - 3:55
#Big Boy - 5:17
#Holiday / This Flight Tonight (Agnew/Charlton/Cleminson/McCafferty/Sweet/Mitchell) - 7:07 
#Expect No Mercy (Agnew/Charlton/McCafferty/Sweet) - 3:45
#Broken Down Angel (Agnew/Charlton/McCafferty/Sweet) - 5:00

*kpl 11–17 Hammersmith Odeon 16. maaliskuuta 1980 (BBC:n livenauhoitus)

### Castlen 1998 remasteroidun version bonuskappaleet

#Heart's Grown Cold (live 7" EP-versio) - 3:58
#Razamanaz (live 7" EP-versio) (Agnew/Charlton/McCafferty/Sweet) - 4:18 
#Hair Of The Dog (live 7" EP-versio) (Agnew/Charlton/McCafferty/Sweet) - 4:39
#Talkin' To One Of The Boys (live 7" EP-versio) - 4:48

### Eaglen 2002 30-vuotisjuhlapainoksen bonuskappaleet

#Holiday (single edit)  
#Ship Of Dreams (single edit)  
#Heart's Grown Cold (live 7" EP-versio)  
#Talkin' To One Of The Boys (live 7" EP-versio) 
#Showdown At The Border (live)  
#Holiday (live)  
#Heart's Grown Cold (live) 

## Muusikot

*Dan McCafferty: laulu
*Manny Charlton: kitara
*Zal Cleminson: kitara, syntetisaattori
*Pete Agnew: basso, laulu
*Darrell Sweet: rummut

sekä:

*Jeff Baxter: kitara, syntetisaattori
*Greg Mathieson: jousisovitukset
*Paulinho Da Costa: perkussiot
*Alan Estes: ääniefektit
*Venetta Fields, Sherlie Matthews, Paulette Brown, Terri & The Semiconductors: taustalaulu

## Lähteet
Malice in Wonderland

**Malice in Wonderland** voi tarkoittaa ainakin seuraavia:

## Musiikissa
* Malice in Wonderland, norjalainen hard rock -yhtye
** *[[Malice in Wonderland (Malice in Wonderlandin albumi)|Malice in Wonderland]]*, edellä mainitun yhtyeen albumi
* *[[Malice in Wonderland (Nazarethin albumi)|Malice in Wonderland]]*, Nazarethin albumi
* *[[Malice n Wonderland]]*, Snoop Doggin albumi

## Elokuvat ja televisio
* *[[Malice in Wonderland (vuoden 1985 elokuva)|Malice in Wonderland]]*, vuoden 1985 elokuva
* *[[Malice in Wonderland (vuoden 2009 elokuva)|Malice in Wonderland]]*, vuoden 2009 elokuva
* ”Malice in Wonderland”, *[[Siskoni on noita]]* -sarjan 8. tuotantokauden toinen jakso.
Petăr Žekov

**Petăr Petrov Žekov** (, 10. lokakuuta 1944 – 18. helmikuuta 2023) oli bulgarialainen jalkapalloilija, joka voitti urallaan hopeamitalin vuoden 1968 kesäolympialaisissa.

Žekov pelasi koko ammattilaisuransa Bulgariassa. Hän voitti neljä kertaa peräkkäin Bulgarian ylimmän divisioonan maalikuninkuuden vuosina 1967–1970. Vuonna 1969 Žekov teki eniten maaleja koko Euroopassa ja voitti Euroopan Kultaisen Kengän 36 tehdyllä maalilla.

Hän osallistui myös jalkapallon maailmanmestaruuskisoihin 1966 ja 1970.

## Lähteet
Sven-Erik Hansén

**Sven-Erik Hansén** (s. 23. huhtikuuta 1943 Alaveteli) on Åbo Akademin entinen vararehtori ja Vaasan yksikön rehtori. Hän on toiminut Åbo Akademin kasvatustieteen professorina vuodesta 1996. Hän on julkaissut useita tieteellisiä artikkeleita ja tutkimusraportteja. Hansénin erityisala on äidinkielen didaktiikka, mutta hän on tutkinut myös muun muassa teorian ja käytännön yhdistämisen ongelmia opettajankoulutuksessa. 

## Lähteet

## Aiheesta muualla
* Sven-Erik Hansén Åbo Akademin sivustolla
Jätä se!

**Jätä se!** (*He’s Just Not That Into You*) on vuonna 2009 ilmestynyt romanttinen komedia. Elokuvan on ohjannut Ken Kwapis ja sen tuottivat Drew Barrymore ja Nancy Juvonen. Elokuvassa näyttelevät Ben Affleck, Jennifer Aniston, Drew Barrymore, Scarlett Johansson, Jennifer Connelly ja Kevin Connolly. Elokuva perustuu Greg Behrendtin ja Liz Tuccillon kirjaan.

## Näyttelijät

## Vastaanotto
Elokuva tuotti lipputuloissa maailmanlaajuisesti 178,86 miljoonaa dollaria.

Rotten Tomatoes -kerääjäsivustolla elokuvan 166 arvostelusta 42 prosenttia oli myönteisiä. 

## Lähteet
Pienase

**Pienase** on yhden ihmisen käytettävä ase. Pienaseiden laiton kauppa ja hallitsematon leviäminen aiheuttaa ongelmia
erityisesti epävakaissa oloissa, kuten sotien jälkeen, jolloin aseita on runsaasti liikkeellä, myös laittoman asekaupan piirissä.
 
## YK:n määritelmä
Vuonna 1997 Yhdistyneiden Kansakuntien pääsihteerin asettama, pien- ja keveiden aseiden (SALW - *small arms and light weapons*) ongelmaa tutkinut kansainvälinen asiantuntijaryhmä määritteli pienaseet karkeasti kaikiksi niiksi aseiksi, jotka on tarkoitettu yhden ihmisen käytettäväksi. Keveät aseet puolestaan sellaisiksi, joiden käyttäjänä on useamman ihmisen ryhmä.

Tarkemmassa tuota tarkoitusta varten tehdyssä määrittelyssä pienaseeksi luokiteltiin muun muassa kevyt konekivääri, mutta kaikenlaiset kranaatinheittimet (myös piipunaliset) 100&nbsp;mm kaliiperiin asti, kuten myös kannettavat singot, ohjukset ja rakettiaseet luokiteltiin keveisiin aseisiin. Edellisten ammukset, käsikranaatit ja  maamiinat räjähteisiin ja ammuksiin.
Tämä määritelmä on pysynyt suunnilleen ennallaan
Kuitenkin käytännön syistä myös kaikista kolmesta ryhmästä puhutaan yhteisesti pienaseina.

## Laittomien pienaseiden ongelma
2000-luvulla laittomat pien- ja kevyet aseet ovat lisääntyneet koko ajan. Vuonna 2007 maailmalla oli viranomaisarvioiden mukaan liikkeellä *vähintään* 875 miljoonaa asetta, suurin osa yksityisessä omistuksessa, ja niillä surmataan joka vuosi yli puoli miljoonaa ihmistä väkivaltaisissa selkkauksissa ja henkirikoksissa. YK:n mukaan laittomilla aseilla on kielteisiä vaikutuksia turvallisuuteen, ihmisoikeuksiin sekä sosiaaliseen ja taloudelliseen kehitykseen, erityisesti kriisialueilla ja konfliktien jälkeisissä olosuhteissa. Vuonna 1995 asia nousi ensimmäisen kerran YK:n yleiskokouksen esityslistalle ja 2001 pidettiin ensimmäinen asiaa käsittelevä konferenssi, jossa sovittiin ohjelmasta laittoman asekaupan hillitsemiseksi. Paljosta yrityksestä huolimatta tulos ei ole ollut toivotun mukainen.

## Katso myös
* Tuliase
* Käsiase
* Asekauppasopimus

## Lähteet

## Aiheesta muualla
* Etyj ehkäisee pienaseiden laitonta kauppaa ja hallitsematonta leviämistä 
* Englanninkielisen Wikipedian artikkeli aiheesta SALW 
* IANSA - laittomia aseita ja aseellista väkivaltaa vastaan  
* YK:n aseidenriisuntaosasto
* Small arms survey
Tamer-instituutti

**Tamer-instituutti** (, ) on palestiinalainen organisaatio, joka edistää lasten ja nuorten koulutus- ja lukemaanoppimishankkeita  Länsirannalla ja Gazassa. Instituutti on perustettu 1989, ja sen pääkonttori on Ramallahissa. Järjestö sai vuonna 2009 seitsemännen Astrid Lindgrenin muistopalkinnon.

## Lähteet

## Aiheesta muualla
*Instituutin sivusto
Kantohaka

**Kantohaka** () on kylä Kirkkonummella. Kokonaan pientaloasumisesta muodostuva alue sijaitsee Gesterbyn ja Kyrkvallan kylien välissä, Gesterbyn eteläisen rivitaloalueen itäpuolella, noin kilometrin päässä Kirkkonummen keskustasta koilliseen. Kantohaan ja Kyrkvallan välissä on Jokiniitty-niminen peltoalue, jolle on kaavoitettu rakennettavaksi kuntakeskuksen uusi koulu.

## Lähteet
Štokmanin kaasukenttä

**Štokmanin kaasukenttä** () on maailman suurin tunnettu merialueella sijaitseva maakaasukenttä. Se sijaitsee Barentsinmerellä, noin 600 km Murmanskista koilliseen. Sen on arvioitu sisältävän noin 3,8 biljoonaa kuutiometriä kaasua ja 37 miljoonaa tonnia kaasukondensaattia. Kentän laajuus on 1&nbsp;400 neliökilometriä ja meren syvyys alueella 320–340 m.

Kaasukenttä löydettiin 1988. Sen suunniteltua käyttöönottoa pidetään yhtenä vaativimmista offshore-rakennushankkeista mitä kuunaan on kaavailtu. Kenttä sijaitsee kaukana mantereesta ja sääolot ovat haastavat. Hyödyntämisoikeudet kenttään ovat Gazpromin kokonaan hallitsemalla *Sevmorneftegaz*-yhtiöllä. Päätöstä siitä, mitkä yhtiöt pääsevät mukaan kenttää rakentamaan, lykättiin useaan otteeseen. Syksyllä 2006 kaikki loppusuoralle päässeet ulkomaiset partneriehdokkaat hylättiin ja ilmoitettiin, että Gazprom vastaa projektista yksin. Se on sopinut yhteistyöstä Murmanskin aluehallinnon ja Venäjän merivoimien  kanssa. Helmikuussa 2008 kuitenkin perustettiin kenttää rakentamaan Sveitsiin rekisteröity yhteisyritys *Shtokman Development AG*, josta Gazpromilla on 51 %, ranskalaisella Totalilla 25 % ja Norjan StatoilHydrolla 24 %.

Rakentajat arvioivat vuonna 2008, että kaasun toimitukset kaasuputkia pitkin voidaan aloittaa vuonna 2013 ja nesteytetyn maakaasun (LNG) toimitukset 2014. Kentän lopulliseksi vuosituotannoksi on kaavailtu noin 70 miljardia kuutiometriä kaasua ja 600&nbsp;000 tonnia kaasukondensaattia. Alkuvaiheessa tuotanto olisi kolmannes tästä.

Tuotanto- ja siirtolinjaan on suunniteltu liikuteltavia porausalustoja, joita voitaisiin siirtää vaikeiden sääolojen takia, kentältä mantereelle Teriberkan kylään johtavaa kaasuputkea sekä kylään rakennettavaa nesteytetyn maakaasun jalostuslaitosta, josta kaasua laivattaisiin Amerikkaan. Teriberkasta rakennettaisiin myös maaputki Kuolan niemimaan ja Karjalan tasavallan halki Pietarin lähelle Olhavaan, josta kaasua johdettaisiin edelleen Viipurin kautta ja Itämeren Nord Stream -putkea pitkin Saksaan. 

Kaasukenttä sai nimensä sen löytäneen tutkimusalus *Professor Štokmanin* mukaan, joka puolestaan on nimetty neuvostoliittolaisen meritieteilijän Vladimir Štokmanin (1909–1968) mukaan.

## Lähteet

## Aiheesta muualla
* Gazprom: Shtokman rakennetaan halvasta öljystä huolimatta Tekniikka ja Talous 10.12.2008
Royal Academy of Arts

**The Royal Academy of Arts** (tunnetaan myös nimellä **RA**) on Englannissa Lontoon Piccadillyllä sijaitseva kuninkaallinen taideakatemia.

Akatemia tukee ja kannustaa brittiläistä taidetta ja järjestää sekä pysyviä että vaihtuvia taidenäyttelyjä. Akatemian yhteydessä toimii myös taidekoulu.

Akatemian varsinaisina jäseninä on tasan 80 brittiläistä taiteilijaa; sääntöjen mukaan joukossa pitää olla ainakin 14 kuvanveistäjää, 12 arkkitehtia ja kahdeksan taidegraafikkoa. Jäsenen kuoltua tai vetäydyttyä sivuun jäljelle jääneet äänestävät uuden jäsenen hänen tilalleen.

Akatemia ei saa valtion tukea, vaan se hankkii tulonsa järjestämällä näyttelyitä, museokaupoista ja ravintolasta. Se järjestää vuosittain kesänäyttelyn, jonka perinne ulottuu vuoteen 1769. Näyttelyssä on esillä vuosittain noin 10&nbsp;000 taideteosta, jotka valitsee akatemian jäsenten muodostama jury.

## Lähteet

## Aiheesta muualla
Skandinavian rahaliitto

**Skandinavian rahaliitto** oli Norjan kuningaskunnan, Ruotsin kuningaskunnan ja Tanskan kuningaskunnan keskenään solmima rahaliitto, joka perustui 1870-luvulla levinneeseen kultakantaan. Rahaliitossa jokaisen maan kruunu oli vaihtokelpoinen toisensa kanssa ja kymmenen kruunun kolikossa oli 4,03266 grammaa kultaa. Rahaliiton vuoksi Ruotsin kuningaskunnan rahayksikkö, taaleri, vaihtui kruunuksi.

Rahaliitto käytännössä lakkasi olemasta ensimmäisen maailmansodan aikana, kun vaihdettavuutta kultaan rajoitettiin. Juridisesti rahaliitto lakkasi 1920-luvulla.

## Lähteet

## Aiheesta muualla
Graham McNamee

**Graham McNamee** (10. heinäkuuta 1888 &ndash; 9. toukokuuta 1942) oli yhdysvaltalainen radiotoimittaja ja urheiluselostaja. McNamee oli tunnetuimpia 1920-luvun radiopersoonia kotimaassaan.

McNamee oli uranuurtaja radion urheiluselostajana. Hän selosti muun muassa nyrkkeilyä ja baseballia ensimmäisten joukossa. Urheilun lisäksi McNamee teki muun muassa lähetykset Republikaanien ja Demokraattien vuoden 1924 puoluekokouksista, ja Charles Lindberghin Atlantin ylilennosta 1927.

McNamee on saanut tähden Hollywood Walk of Famelle.

## Lähteet

## Aiheesta muualla
*Time-lehden artikkeli McNameesta 3.10.1927
HMS Raleigh (1919)

**HMS Raleigh** oli Britannian kuninkaallisen laivaston vuonna 1919 vesillelaskettu ''Hawkins''-luokan raskas risteilijä.

## Valmistus

Alus tilattiin William Beardmore and Companyltä Dalmuirista ja sen köli laskettiin 9. joulukuuta 1915. Alus laskettiin vesille 28. elokuuta 1919 ja se otettiin palvelukseen vuonna 1921.

Alus saavutti Arranin saaren edustalla 7.–9. syyskuuta 1920 suoritetuissa koeajoissa 31 solmun (57 km/h) nopeuden, kun koneteho oli 71&nbsp;350 hevosvoimaa (53&nbsp;210 W). Puolella teholla (35&nbsp;000 hevosvoimaa) alus saavutti 28 solmun nopeuden. Koeajojen jälkeen alus siirrettiin Devonportin telakalle varustettavaksi lippulaivatehtäviin.

## Palvelus
Palvelukseen otettaessa alus liitettiin Pohjois-Amerikan ja Länsi-Intian asemalle 8. kevyt risteilijäviirikön lippulaivaksi. Pohjois-Amerikan ja Länsi-Intian aseman päällikkö amiraali Sir William Christopher Pakenham teki huhtikuussa 1922 aluksesta lippulaivansa ja samalla aluksesta tuli itsenäinen.

*Raleigh* ajoi 1922 matalikolle tiheässä sumussa Point Amourin luona Labradorin niemimaan ja Newfoundlandin välissä Belle Islen salmessa. Alukselta poistettiin runsaasti materiaalia, mutta sitä ei saatu irrotettua matalikolta. Alus hylättiin, ja ''HMS Calcutalta'' saapunut räjäytysosasto räjäytti aluksen vuonna 1927.

## Lähteet
*

### Viitteet

## Aiheesta muualla
*Point Amour Lighthouse, Shipwrecks
Redox-indikaattori

**Redox-indikaattori** on yhdiste, joka muuttaa väriään tietyssä elektrodipotentiaalissa (E0). Indikaattorin väri on erilainen sen hapettuneessa ja pelkistyneessä muodossa. Redox-indikaattoreita käytetään apuna hapetus-pelkistystitrauksessa. Jodometrisessä titrauksessa ja käytettäessä kaliumpermanganaattia titrausliuoksena varsinaista redox-indikaattoria ei tarvita, koska nämä reaktiot ovat itseindikoivia. 

Redox-indikaattorit voidaan luokitella kolmeen ryhmään sen mukaan miten indikaattorin väri muuttuu sen hapettuessa ja jälleen pelkistyessä. Niin sanotut palautuvat indikaattorit, kuten ferroiini säilyvät rakenteeltaan identtisinä, kun ne hapettamisen tai pelkistämisen jälkeen alkuperäiseen tilaan palautettuna säilyttävät rakenteensa täysin. Joskus indikaattorin hapettunut tai pelkistynyt muoto on epävakaa ja hajoaa titrauksen aikana. Usein hajoamisessa muodostuneen yhdisteen väri on sama kuin indikaattorin väri sen alkuperäisessä muodossa. Indikaattori on palautumaton, jos se kerran hapetuttuaan tai pelkistyttyään ei voi enää palata alkuperäiseen muotoonsa. 

Lähes kaikki indikaattorit luovuttavat protoneja titrauksen aikana. Tämän vuoksi titrauksen loppupiste on riippuvainen pH:sta  Redox-indikaattorit luokitellaankin pH-riippuvaisiin ja siitä riippumattomiin.

## pH:sta riippumattomia indikaattoreita

## pH-riippuvaisia indikaattoreita

## Lähteet
Sávvas Iliádis

**Sávvas Iliádis** (; s. 6. marraskuuta 1979 Thessaloniki) on kreikkalainen koripalloilija.

## Ura
Iliádis aloitti koripallon Aias Evosmoussa, jonka edustusjoukkueessa hän debytoi kaudella 1999–2000. Joukkue nousi kausiksi 2000–2002 A2 Ethnikiin. Vuonna 2002 hän siirtyi Iraklis Thessalonikiin, jossa hän pelasi kolme kautta. Tämän jälkeen Iliádis pelasi kauden Panionisissa ennen siirtymistään Arisiin. Vuonna 2009 Iliádis siirtyi Kavalaan, jossa hän pelasi tammikuuhun 2011 asti. Tällöin hän siirtyi takaisin Iraklisiin.

Maajoukkuetasolla Iliádis on voittanut Kreikan koripallomaajoukkueessa hopeaa Välimeren kilpailuissa vuonna 2005. Lisäksi hän edusti maataan junioritasolla.

## Lähteet

## Aiheesta muualla
*Euroliigan pelaajaprofiili
60 Minutes

**60 Minutes** on yhdysvaltalaisen CBS:n vuodesta 1968 alkaen esittämä uutismakasiiniohjelma. Ohjelman loi yhtiön pitkäaikainen toimittaja Don Hewitt.

Hewittin lähtökohtana oli luoda pohja ohjelmalle, joka pystyisi käsittelemään asioita, joista tavalliset uutislähetykset eivät anna riittävän selkeää kokonaiskuvaa. Tarkoitus on edelleen valita kiinnostavia aiheita eri puolilta maailmaa, jotka eivät yksinään kuitenkaan ehkä ole riittävän merkittäviä omiakseen koko tunnin ohjelma-ajan. *60 Minutes* luotiin rakenteeltaan joustavaksi, esimerkiksi aiheiden määrää tai niiden kestoa ei ole rajattu. Tässä mielessä ohjelma oli makasiiniohjelmien edelläkävijä. 

Ohjelmaan kuuluu myös tutkivan journalismin osio, jossa on vuosien varrella esitetty syytöksiä muun muassa tupakkayhtiöitä, autonvalmistaja Audia, Yhdysvaltain maavoimia ja adoptiotoimistoja kohtaan. Ohjelma on saanut osakseen myös arvostelua eritoten lehdistön taholta koskien ohjelman lähestymis- ja toimintatapoja aiheissaan.

*60 Minutes* -ohjelman alkuvuosikymmenten toimittajia olivat muun muassa Dan Rather, Walter Cronkite, Harry Reasoner, Diane Sawyer, Mike Wallace, Ed Bradley ja Morley Safer, joka työskenteli ohjelmassa viidellä vuosikymmenellä (1970–2016). Vuodesta 1979 ohjelman loppuosiona oli Andy Rooneyn kevyehkö televisioessee. Myöhempiä ohjelman tekijöitä ovat olleet Scott Pelley, Katie Couric, Lesley Stahl ja Mika Brzezinski.

## Trumpin hallinnon syytökset
Ohjelman vastaava tuottaja Bill Owens ilmoitti huhtikuussa 2025 eroavansa tehtävästään presidentti Donald Trumpin hallinnon toimien vietyä ohjelmalta journalistisen riippumattomuuden. Trump vaatii CBS-yhtiöltä 20 miljardin dollarin korvauksia *60 Minutes* -ohjelman presidentinvaalin alla lähettämästä Trumpin vastaehdokkaan Kamala Harrisin haastattelusta, jollaisesta Trump itse kieltäytyi. Useimpien viestintäasiantuntijoiden mielestä *60 Minutes* ei tehnyt asiassa virhettä tai poikennut hyvästä journalistisesta tavasta. Oikeusjutusta odotetaan ennakkotapausta Trumpin hallinnon mediaa kohtaan tekemissä rajoitustoimissa. Tapaukseen liittyy myös CBS:n emoyhtiön Paramount Globalin vireillä oleva myynti Skydance Medialle, jonka Trumpin nimittämä Yhdysvaltain telehallintoviraston FCC:n johtaja Brendan Carr saattaa kieltää.

## ''60 Minutes'' populaarikulttuurissa
Michael Mannin elokuvassa *[[The Insider – sisäpiirissä]]* (1999) Al Pacino esittää *60 Minutes* -ohjelman toimittajaa, joka yrittää suostutella tupakkateollisuudessa toiminutta asiantuntijaa (Russell Crowe) todistamaan entistä työnantajaansa vastaan.

## Katso myös
* *[[45 minuuttia]]*

## Lähteet

## Kirjallisuutta
*
Erkki Ahola

**Erkki Olavi Ahola** (19. huhtikuuta 1922 Sippola – 29. kesäkuuta 2017 Kauniainen) oli suomalainen maanviljelysneuvos, vuorineuvos ja Valion pääjohtaja. 

Ahola valmistui agronomiksi vuonna 1949 ja aloitti työuransa Valiossa maito-osaston konsulenttina. Aholan ura eteni sen jälkeen Etelä-Pohjanmaan meijeriliiton konsulentista Pohjois-Suomen meijeriliiton toiminnanjohtajaksi ja Valion Oulun konttorin johtajaksi ja sitten vuonna 1960 pääkonttorin maito-osaston johtajaksi. Vuonna 1972 Aholasta tuli Eero Horellin seuraaja Valion teknillisenä ja tuotantojohtajana sekä yrityksen johtokunnan virallinen jäsen. Åke Virkolasta tuli Valion pääjohtaja vuonna 1975. Tällöin Ahola nimettiin varatoimitusjohtajaksi ja Virkolan varamieheksi. Pääjohtaja Aholasta tuli huhtikuun alussa 1977 ja tässä tehtävässä hän oli vuoteen 1985 saakka. Maanviljelysneuvoksen arvonimen Ahola sai 1974 ja vuorineuvoksen 1980. 
__NOTOC__
## Lähteet
* 

### Viitteet

## Aiheesta muualla
* Erkki Aholan muistokirjoitus ''Helsingin Sanomissa''.
Djoržan karjalaiset

**Djoržan karjalaiset** (muita nimityksiä **Pogorelojen** tai **Zubtsovin karjalaiset**) ovat Venäjällä Tverin alueen kaakkoisosassa Volgaan laskevan Djorža-joen varrella sijaitsevissa kylissä asuva eteläisin tverinkarjalaisryhmä. Djoržan karjalaisten asuma-aloilta on muiden tverinkarjalaisten luo satakunta kilometriä. Muut, sittemmin vanhentuneet, nimitykset tulevat lähellä sijaitsevasta Zubtsovin kaupungista ja lähellä näiden karjalaisten asuma-aloja sijaitsevan Pogorelojen rautatieaseman mukaan. Nimitys Djoržan karjalaiset on lähtöisin tutkija Paula Palmeokselta, joka kirjoitti useita tieteellisiä artikkeleita Djoržan karjalaisten pariin tekemistään matkoista. Djoržan karjalaiset lienevät siirtyneet aloilleen samaan aikaan kuin muutkin tverinkarjalaiset eli 1600-luvulla.

## Määrä
Vuonna 1911 silloisen Zubtsovin kihlakunnan Ivanovskojen kunnassa oli yhdeksän karjalaista kylää, joissa oli yhteensä 1&nbsp;952 asukasta. Vuoden 1926 väestönlaskennan mukaan karjalaisia oli 1&nbsp;795 henkeä silloisessa Pogorelojen kunnassa, jossa he muodostivat 6,6 % koko väestöstä. Toisen maailmansodan aikana seudun läpi kulki rintamalinja, ja suuri osa karjalaisasutuksesta tuhoutui. Sodan jälkeen Djoržan karjalaiset ovat nopeasti sulautuneet venäläisiin. Vuoden 1989 väestönlaskennassa nykyisessä Zubtsovin piirissä rekisteröitiin vain 60 karjalaista.

Ensimmäinen Djoržan karjalaisten luona vieraillut kielentutkija oli suomalainen Juho Kujola vuonna 1912. Tuolloin alueen kylissä asui 2 000 karjalan kieltä puhunutta henkilöä.  Toisen maailmansodan aikana kylät hävitettiin maan tasalle ja asukkaat olivat osaksi evakossa. Sodan jälkeen eloon jääneet enimmäkseen palasivat ja rakensivat viisi kylää uudelleen. Tuolloin karjalaisten määrä oli jo selvästi supistunut. Sodan jälkeen paikallista murretta ovat tutkineet petroskoilaiset ja virolaiset kielitieteilijät, kuten Grigori Makarov, Paula Palmeos ja Jaan Õispuu. Vanhin sukupolvi puhui varsin hyvää karjalaa vielä 1960–1970-lukujen vaihteessa. Vuonna 1970 Palmeos mainitsi, että karjalaa puhui hyvin noin 150 keski-iän ylittänyttä henkilöä. Vuonna 2000 Aleksandra Punžina arvioi, että seudun kolmessa kylässä (Novoje, Vasiljevskoje ja Semjonovskoje) oli enää vajaat 30 karjalan puhujaa.

## Murrepiirteet
Paikallisen murteen erityispiirteitä ovat loppuheitto (esimerkiksi *pad* 'pata', *kevi* 'kevät') ja sisäheitto (*hambhat* 'hampaat', *iknan* 'ikkunan'). Näiden piirteiden katsotaan syntyneen varsin myöhään venäjän kielen vaikutuksesta. Venäjä on muutenkin vaikuttanut Djoržan karjalaismurteeseen enemmän kuin muihin tverinkarjalan murteisiin, mikä ilmenee kenties selvimmin sanastoa tarkastelemalla ja siitä, että jo 1960–1970-lukujen vaihteessa murteessa oli paljon horjuvuutta. 

## Tutkimus
Vuodesta 1964 alkaen Tarton yliopiston suomalais-ugrilaisten kielten opiskelijat tekivät tutkimusmatkoja Djoržan karjalaisten luo Paula Palmeoksen johdolla.

## Lähteet
Pentti Alajoki

**Pentti Alajoki** (6. huhtikuuta 1917 Alavus &ndash; 14. marraskuuta 1998 Espoo) oli suomalainen vuorineuvos, joka toimi Imatran Voima Oy:n ja Oulujoki Oy:n toimitusjohtajana.

Alajoki valmistui diplomi-insinööriksi Teknillisen korkeakoulun sähköosastolta vuonna 1947 ja aloitti työuransa Imatran Voima Oy:ssa sähköosaston suunnittelijana. Alajoki yleni sähköosaston johtajaksi vuonna 1961 ja sitten varatoimitusjohtajaksi ja johtokunnan varapuheenjohtajaksi vuonna 1971. Heikki Lehtosen jäätyä eläkkeelle huhtikuussa 1975, Alajoki nousi yhtiön toimitusjohtajaksi. Eläkkeelle hän jäi kesäkuussa 1982. Imatran Voima Oy:n toimitusjohtajana hän osallistui myös kahden yhtiötä lähellä olevan vesivoimayhtiön hallintoon: Alajoki oli Oulujoki Oy:n hallituksen puheenjohtaja vuosina 1976&ndash;1982 ja toimitusjohtaja 1977&ndash;1979, Kemijoki Oy:n johtokunnassa hän istui vuodet 1971&ndash;1982. Alajoki oli myös Teollisuuden Voima Oy:n hallituksen puheenjohtaja 1979&ndash;1980 ja hallintoneuvoston puheenjohtaja 1981&ndash;1982. Vuorineuvoksen arvon Alajoki sai vuonna 1980.

## Lähteet
*
Mithridates (Pergamon)

**Mithridates** (kuoli noin 41 eaa.) oli sotilas, joka oli Julius Caesarin liittolainen. Mithradites oli varakkaan Pergamonlaisen henkilön poika. Pontoksen Mithridates VI Suuri, joka tunnettiin sodistaan Roomaa vastaan, adoptoi hänet. Adoptoitu nuorukainen otti tuolloin ottoisänsä nimen. 

Caesar määräsi Mithridateen värväämään joukkoja Kilikiassa ja Syyriassa samalla, kun Caesar ajoi takaa Pompeiusta Farsaloksen taistelun jälkeen. Mithridates kokosi suuren armeijan, joka pääsi Aleksandriaan, jossa Caesar oli joutunut vaikeuksiin, viime hetkellä. Seuraavaksi Mithridates seurasi Caesarin mukana Vähään-Aasiaan, jossa Caesar kukisti Pontoksen Farnakes II:n Zelan taistelussa. Taistelun jälkeen Caesar antoi Mithridateelle Farnakeen valtakunnan ja osan Galatiasta. Mithridates lähti valloittamaan Taurien Khersonesosta, mutta hänet kukistettiin, ja hän kaatui taistelussa. 

## Lähteet
*
Hour of the Wolf

**Hour of the Wolf** on Steppenwolf-yhtyeen studioalbumi vuodelta 1975.

## Kappaleet

#"Caroline (Are You Ready for the Outlaw World)" (Mars Bonfire) – 4:53 
#"Annie, Annie Over" (O'Day) – 4:12 
#"Two for the Love of One" (Biondo/Edmonton) – 3:46 
#"Just for Tonight" (Cochran/Edmonton) – 5:39 
#"Hard Rock Road" (Edmonton) – 3:32 
#"Someone Told a Lie" (Cochran/Kay) – 5:07 
#"Another's Lifetime" (Berry) – 4:34 
#"Mr. Penny Pincher" (Dunson) – 6:15

## Muusikot

*John Kay: laulu, kitara
*Bobby Cochran: kitara
*George Biondo: basso, laulu
*Jerry Edmonton: rummut
*Andy Chapin: kosketinsoittimet
*Tom Scott: puhaltimet
Heikki Salo (asianajaja)

**Heikki Juhani Salo** (30. joulukuuta 1946 Mikkeli – 8. kesäkuuta 2018 Helsinki) oli suomalainen asianajaja.

Heikki Salo ajoi 1980-luvun lopulla Mikkelin panttivankidraaman jälkeen käynnistynyttä oikeudenkäyntiä Mikkelissä kuolleen panttivangin äidin asianajajana. Salo kyseenalaisti oikeuskanslerin ratkaisun, jossa ei nähty moitittavaa poliisin menettelyssä. Juttu ratkesi korkeimmassa oikeudessa 1993 poliisien sakkotuomioon kuolemantuottamuksesta ja virkavirheestä. Salo ajoi vuosina 1994–2001 professori Erkki Aurejärven kanssa väärän valan syytettä suomalaista anatomian professoria vastaan tämän todistettua oikeudessa, ettei tupakanpolton ja syövän välistä syy-yhteyttä ole lääketieteellisesti todistettu. Hän toimi myös avustajana niin sanotussa kettutyttöjutussa vuonna 1995 ja muissa eläinaktivistien oikeudenkäynneissä.

Myöhemmin hän ajoi sananvapauteen liittyviä asioita eri aikakauslehtien ja toimittajien asiamiehenä. Hän avusti yhtä vastaajaa niin sanotussa sopupelijutussa vuonna 2000. Vuonna 2006 hän avusti entistä mäkihyppääjä Matti Nykästä. Hän hoiti juttuja myös Euroopan ihmisoikeustuomioistuimessa: hän toimi asiamiehenä ensimmäisessä ihmisoikeustuomioistuimen ratkaisemassa suomalaistapauksessa, ja sen jälkeen muissa tapauksissa.

Heikki Salo perusti oman asianajotoimiston Helsingin Taka-Töölöön vuonna 1987, nimeltään Asianajotoimisto Heikki Salo Oy, jota johti lähes 30 vuoden ajan. Siirryttyään täysipäiväisesti eläkkeelle vuoden 2015 loppupuolella, Salo myi asianajotoimistonsa kahdelle pitkäaikaiselle työntekijälleen, asianajaja, varatuomari Jussi Haaralle ja asianajaja Tarja Tuomivaaralle, jonka myötä toimiston nimeksi tuli Asianajotoimisto Haara & Tuomivaara Oy. Yrityksen toimitusjohtajana toimii nykyään Jussi Haara. Heikki Salon tavoin myös Haara ja Tuomivaara ovat erikoistuneet vaikeisiinkin rikosasioihin niin syytettyjen kuin rikoksen uhrien puolustajina.

Heikki Salon poika on rap-artisti Asa. 

## Lähteet

## Aiheesta muualla
* Heikki Salon muistokirjoitus Helsingin Sanomissa
Vertical Limit

**Vertical Limit** on vuonna 2000 ensi-iltansa saanut Martin Campbellin ohjaama jännitys-ja toimintaelokuva. Elokuvan pääosassa esiintyvät Chris O’Donnell, Robin Tunney, Scott Glenn, Bill Paxton ja Izabella Scorupco.

## Juoni
Nuori vuorikiipeilijä Peter Garrett lähtee retkikuntineen vaaralliselle kahdeksan kilometrin matkalle K2-vuorelle pelastaakseen siskonsa Annien, joka on joutunut vaaralliseen ansaan.

## Rooleissa
We the Best

**We the Best** hip hop -tuottaja DJ Khaledin toinen studioalbumi, joka julkaistiin 12. kesäkuuta 2007. Albumi sjoittui Billboard 200 -listan 8. sijalle, myyden 79,000 kappaletta. Kaiken kaikkiaan albumia on myyty Yhdysvalloissa 316,380 kappaletta

## Kappaleet

## Arvostelut
* Allmusic: 
* Entertainment Weekly: C
* Pitchfork: 4.8/10

## Listasijoitukset

## Lähteet
Toropetsin piiri

**Toropetsin piiri** () on paikallinen itsehallintoalue Tverin alueen länsiosassa Venäjällä. Vuonna 1927 perustetun piirin pinta-ala on 3&nbsp;373 neliökilometriä. Asukkaita on 21&nbsp;900 henkeä (vuonna 2009).

Piirin hallinnollinen keskus on Toropetsin kaupunki. Lisäksi siihen kuuluu 11 maalaiskuntaa:
* Kudrjavtsevskoje (ven. Кудрявцевское; keskupaikka Ozerets, ven. Озерец)
* Ploskoš (ven. Плоскошь)
* Podgorodneje (ven. Подгороднее)
* Ponizovje (ven. Понизовье)
* Požnja (ven. Пожня)
* Retšane (ven. Речане)
* Šešurinskoje (ven. Шешуринское; keskuspaikka Nagovje, ven. Наговье)
* Skvortsovo (ven. Скворцово)
* Uvarovo (ven. Уварово)
* Vasilevskoje (ven. Василевское; keskuspaikka Novo-Troitskoje, ven. Ново-Троицкое)
* Volok (ven. Волок)

Piirin kautta kulkee Bologojen ja Velikije Lukin välinen rautatie. Seudulla on muovi-, vaate-, metalli- ja puunjalostusteollisuutta. Maatalous on keskittynyt maidon ja lihan tuotantoon. Piirin alueella harjoitetaan myös turkistarhausta.

## Lähteet

## Aiheesta muualla

* Toropetsin piirin sivusto 
* Toropetsin piiri Tverin alue -tietosanakirjassa
Vilppu Kaukonen

**Vilppu Eliel Koskimies** (aik. **Filip Forsman**), kirjailijanimi **Vilppu Kaukonen** (9. joulukuuta 1868 Kuopio – 8. tammikuuta 1923 Kitee) oli suomalainen opettaja ja runoilija.

Koskimiehen vanhemmat olivat rovasti Fredrik Forsman ja Lovisa Aurora Landgren. Hän pääsi ylioppilaaksi Kuopion lyseosta 1887 ja valmistui filosofian maisteriksi Helsingin yliopistosta 1891.

## Teoksia
* *Vesoja*, vihkonen runoja. Lilius & Hertzberg, Helsinki 1900
* *Uusia vesoja*, runoja. Lilius & Hertzberg, Helsinki 1902
* *Syksyisiä vesoja*, runoja. Yrjö Weilin, Helsinki 1904
* *Lasten maailmasta*, kuvittanut Ilmari Vainio. Kirja, Helsinki 1912
* Runoja ilmestyi myös kokoomateoksessa *Suomen runotar : valikoima suomalaista runoutta koteja ja kouluja varten*, toimittajat J. V. Lehtonen, Eino Cederberg, Huugo Jalkanen ym. WSOY 1931

## Käännöksiä
* C. C. Clausen: *Nykyaikainen Italia : Italian valtiollinen, raha-asiallinen ja yhteiskunnallinen historia 1870 – 1896*. G. W. Edlund, Helsinki 1901
* Friedrich von Schiller: *Wallenstein, runomittainen näytelmä 1–2*. Suomalaisen Kirjallisuuden Seura, Helsinki 1920

## Lähteet

* Suomen kirjailijat -tietokanta 
* Pohjoissavolaisen kaunokirjallisuuden bibliografia – Vilppu Kaukonen 
* Pohjoiskarjalaisten nykykirjailijoiden matrikkeli – Vilppu Kaukonen 
*
Listennn... the Album

__NOTOC__
**Listennn... the Album** on hip hop -tuottaja DJ Khaledin ensimmäinen studioalbumi. Albumi julkaistiin 6. kesäkuuta 2006. Albumi sijoittui Billboard 200 -listan sijalle 5. Albumia on myyty kaiken kaikkiaan 200 000 kappaletta.

## Kappaleet

## Arvostelut
* Allmusic: 
* HipHopDX: 

## Lähteet
Škoda Yeti

**Škoda Yeti** on Škoda Auton vuosina 2009–2017 valmistama crossover-tyyppinen henkilöautomalli. Sen seuraajaksi tuli Škoda Karoq.

Vuoden 2009 Euro NCAP -kolaritestistä Yeti sai tulokseksi täydet viisi tähteä.

Yeti esiteltiin Geneven autonäyttelyssä keväällä 2009. Malli oli ollut esillä konseptina samassa näyttelyssä vuonna 2005, ja tuotantomallissa säilyi sen yleinen muotoilukieli. Yeti perustuu samalle Volkswagen Groupin A5-pohjalevylle kuin esimerkiksi Škoda Octavia ja Volkswagen Golf V.

Frankfurtin autonäyttelyssä syksyllä 2013 esiteltiin kasvojenkohotuksen kokenut Yeti. Suurimmat uudistukset kohdistuivat keulaan, jossa oli uusi etupuskuri, -säleikkö ja ajovalot. Peräosassa takaluukku oli uusi, sisällä ohjauspyörä vaihtui uudenmalliseen. 

## Lähteet

## Aiheesta muualla
Broken Path

**Broken Path** on vuonna 2008 ensi-iltansa saanut yhdysvaltalainen toimintaelokuva. Sen ohjasi Koichi Sakamoto ja käsikirjoitti Michael Cooney. Pääosassa esiintyivät Johnny Yong Bosch, Daniel Southworth ja Pamela Walworth.

Elokuva esitettiin Yhdysvalloissa ja Britanniassa elokuvajuhlissa vuoden 2008 aikana. Sittemmin elokuvan levitys jäi rajoittuneeksi ja se julkaistiin vuoden 2009 aikana Etelä-Afrikassa.

## Juoni
Jack Ellis on juuri muuttanut vaimonsa ja tyttärensä kanssa karjatilalle ja ovat viettämässä iltaa uusien naapureiden kanssa. Illan lähestyessä vieraat lähtevät kotiin ja pariskunnan tytär Maddy lähtee kesäleirille. Jack on viettämässä iltaa vaimonsa Lisan kanssa kahdestaan, kunnes kaikki muuttuu aamuyön koittaessa painajaiseksi. Ryhmä naamioituneita roistoja hyökkää heidän kotiin ja uhkaa tappaa Jackin. Lisa kokee kuitenkin yllätyksen, kun hänen miehensä näyttää osaavansa tapella vastaan. Jack pakenee Lisan kanssa ulos talostaan vajaan, jossa Lisa vaati vastauksia. Roistot yllättävät kaksikon ja alkavat kertomaan Jackin menneisyydestä. Taistelun aikana Jackin avuksi saapuu yksi ryhmän roistoista Yoshi, joka kuitenkin loukkaantuu taistelun aikana. Kolmikko pakenee takaisin taloon piiloon, jossa Jackin menneisyys selviää pala palalta Lisalla. Lisa alkaa epäillä luottamustaan Jackiin, joka ei haluaisi puhua menneisyydestään palkkamurhaajana. Yoshi puolestaan haluaisi myös päästä eroon menneisyydestään ja pyytää samalla apua Jackilta. Kaksikko taistelee voittokkaasti loppuja murhaajia vastaan, kunnes taistelun aikana kuolleeksi oletettu Yoshi sieppaa takaisin kotiin palanneen Jackin tyttären. Hän uhkaa tappaa tytön, mutta päätyykiin tappelemaan Jackia vastaan. Juuri kun Jack olettaa tappaneensa Yoshin hän hyökkää vielä takaapäin kuristamaan Jackia, joka on tukehtua, kunnes vaimonsa Lisa pelastaa hänet tappamalla Yoshin.

## Rooleissa

## Kuvauspaikat
Elokuva kuvattiin Texasissa Van Alstynen ja Shermanin kaupungeissa.

## Lähteet
Greatest Hits (Ice Cube)

**Ice Cube - Greatest Hits** on rap -artisti Ice Cuben kokoelma-albumi, joka julkaistiin vuonna 2001. Albumi koostuu Ice Cuben aikaisempien albumien kappaleista, mutta mukana on myös kaksi uutta kappaletta: "$100 Bill Y'all" ja "In the Late Night Hour".

## Kappaleet
# 
# 
# 
# 
# 
#  (Westside Connection)
# 
# 
# 
# 
# 
# 
# 
# 
# 
# 
# 

## Listasijoitikset

## Lähteet